ЗДРАВКО АНТОНИЋ

(1934‒2009)

А

кадемик проф. др Здравко Антонић рођен је 22. мар­та 1934. године у Растошници код Звор­­ни­ка. Основну школу завршио у Прибоју Ма­је­вичком, ни­жу гим­назију у Зворнику, а Учи­тељ­ску школу у Туз­ли (1955). У Београду је завршио Вишу педагошку школу (1960) и Филозофски фа­култет, Одсек за историју (1963). Службовао је као учи­тељ у родном селу, а затим као наставник исто­рије и географије у зворничкој Гимназији, гдје је био и директор (1960–1961). На Филозофском фа­кул­тету у Београду завршио je постдипломске сту­дије 1966. го­дине од­­браном магистарског рада *При*­*преме ус­тан­ка у тузланској области 1941. го*­*дине* и док­торирао 1971. одбраном дисертације *Устанак у источној и цен­тралној Бо­сни 1941. године*.

Од 1963. до 1978. био је запослен у Институту за историју радничког по­крета (касније Институт за историју) у Сарајеву, гдје је биран за аси­стента 1963, научног сарадника 1971, вишег научног сарадника 1975. и научног са­вјет­ника 1983. године. У периоду 1975–1978. био је директор ове инсти­ту­ци­је. Потом је премјештен у Предсједништво СФРЈ, гдје је преузео дужност ру­ко­водиоца Служ­бе за документационо-информативне послове у Савјету Фе­де­­рације. Био је савјетник у Централном коми­тету Савеза комуниста БиХ 1985–1991. и радио је на сређивању и науч­ној обради писане за­о­став­штине Родољуба Чолаковића. Године 1991. запослио се у Инсти­туту за но­вију исто­рију Србије као научни савјетник, а од средине 1992. пре­узео је дужност пред­сједника Скупштине општине Вождовац (Београд). На тој функ­цији био је до половине 1993, када је прешао у Балканолошки инсти­тут Срп­ске ака­­демије наука и уметности, гдје је радио као научни савјетник. Од 1996. до 2008. држао је предавања на Филозофском фак­­ул­те­ту у Бањој Луци, у зва­њу ре­дов­ног професора (предмет Историја Југославије). Пре­давао је и на Фи­­ло­зофском факултету на Палама и на Учитељском факул­тету у Бије­љини. Као аутор или коаутор, објавио је неколико књига и више од 150 научних ра­дова.

Добитник је републичке награде „Ве­селин Мас­леша”, награде „Че­твр­ти јул” СУБНОР-а Југославије, Ордена заслу­га за народ са среб­р­ном звијездом и многих других признања.

За дописног члана Академије наука и умјетности Републике Српске иза­бран је 21. јуна 2004, а за редовног 5. сеп­тем­­бра 2008. го­дине.

Академик Здравко Антонић преминуо 7. јануара 2009. у Београду.

Важнија дјела: *Usta­nak u Is­toč­noj i Central­noj Bo­sni 1941*, Be­o­grad 1973; *Vstaja in socia*­*listična revolucija narodov in narodnosti Jugoslavije, 1941–1945*, Beograd 1980; *Востанието и социјалистичката револуција на народите и на*­*родностите на Југославија, 1941–1945*, Београд 1980; *Bi­rač u na­rod­no­o­slo­bo­di­lač­koj bor­bi* (koautor sa Jeremijom Perićem), Tu­zla 1982; *Историја Савеза комуниста Бо*­*сне Херцеговине*, књ. 1 и 2 (коаутор са Драгом Боровчанином, Тончијем Грбе­љом, Ахметом Ђонлагићем и др.), Сарајево 1990; *Ро­до­љуб Чо­ла­ко­вић у све­тлу свог днев­ни­ка*, Бе­о­град 1991; *Иво Ан­дрић у днев­ни­ку Ро­до­љу­ба Чо­ла­ко­ви­ћа*, Бе­о­град 1992; *Погледи Васе Чубриловића на српску исто*­*рију XIX и XX века*, Београд 1992; *Чубриловићи 1914. и касније*, Бео­град 1999; *Vasa Ču*­*brilović – naučni i pedagoški radnik*, Beograd 1999; *Документа о геноциду над Србима у Босни и Херцеговини од априла до августа 1941*, Бања Лука 2001.